Frank Mangs

Frank Fridolf Mangs (født 19. august 1897 i Närpes, Finland, død 31. juli 1994 i Karlstad, Sverige) var en finlandssvensk evangelist, predikant, forfatter og sanger.Mangs, Frank i Uppslagsverket Finland.

Mangs startet som predikant i Ekenäs (Finland), Uppsala og Göteborg (Sverige). I årene 1932–1947 var han predikant i Betlehemskirken i Oslo.  

 Vekkelsen i Oslo 
Han kom til Oslo Misjonsmenighet for å ha en møteserie i 1932. Under hans besøk startet en vekkelsesbølge som varte til 1938, og som i denne perioden bredte seg til andre menigheter og kirkesamfunn over hele landet. Medlemstallet i Oslo Misjonsmenighet (Betlehem) steg fra 300 til 1200 i disse årene. Medlemsmassen vokste sterkt i hele Misjonsforbundet på 1930- og 1940-tallet. Medlemstallet økte fra 2432 medlemmer i 1930 til 4690 medlemmer i 1934, og til 8491 medlemmer i 1945. Møtene som fant sted i lokalet i Calmeyers gate i Oslo samlet 4000-5000 mennesker.http://www.vl.no/mannen-som-vekket-oslo-1.64438 Mangs ble kjent som omreisende predikant, og foretok blant annet syv reiser til USA. 

 Referanser 

Kategori:Finlandssvensker
Kategori:Finske forfattere
Kategori:Personer fra Närpes
Kategori:Fødsler i 1897
Kategori:Dødsfall i 1994